【戰況R7】極旺!川河系近期執到第3W!
2024年04月10日 22:12
東網電視
更多新聞短片
「川河」系極旺!此路人馬早前有「川河動駒」贏馬,到上周末「川河佳駒」亦在澳洲贏得一級賽唐加士打一哩賽後,而到今晚第7場四班谷一哩,同系上次重入三甲的「川河首駒」,由布文操刀,臨場為4.3倍第3熱門,沿途在慢步速賽事擺前走,賺到形勢呀,入直路一路追前面透出的董明朗42倍大冷門「領創動力」,去到最後一刻終於趕到,何家又拉頭馬,馬主何家駒堅開心,不過平時贏馬好亢奮嘅方仔,就好平靜噃...唔知係咪買得少呢?
方嘉柏繼上周贏夜泥後,隔一個禮拜再執到第36W,而是場跑第3、4名,則為潘頓的「耀寶駒」及田泰安放頭的「馬梟雄」。
第7場賽果:2-9-4-6
二重彩賽果:2-9(最後賠率163)